nvidia/miracl-vision huggingface dataset:
मदनलाल लक्ष्मणदास टहलियानी

न्यायमूर्ति मदनलाल लक्ष्मणदास टहलियानी (जन्म: 23 दिसंबर 1953), महाराष्ट्र के लोकायुक्त हैं। इससे पूर्व वे मुंबई उच्च न्यायालय के न्यायाधीश रह चुके हैं। वर्तमान पद के लिए उन्होने सेवानिवृत्त न्यायाधीश पी.बी. गायकवाड़ का स्थान ग्रहण किया है, जिनका इस पद पर कार्यकाल एक जुलाई 2014 को समाप्त हो गया था। सेशन जज के रूप में उन्हें मुंबई आतंकी हमले में जिंदा पकड़े गए एकमात्र आतंकी मुहम्मद अजमल कसाब के मुकदमे की सुनवाई हेतु जाना जाता है, जिन्होने कसाब को फांसी की सजा सुनाई थी। न्यायमूर्ति टाहिलियानी का जन्म राजस्थान राज्य के सरदार शहर में 23 दिसंबर 1953 को हुआ था। कानून की डिग्री (एलएलबी) प्राप्त करने के बाद, वे मई 1977 में गोंदिया और चंद्रपुर में अभ्यास शुरू कर दिया। 14 दिसंबर, 1979 को गढ़चिरौली में सहायक लोक अभियोजक के रूप में वे नियुक्त किए गए। गढ़चिरौली के बाद वे सिरोचना, डसईगंज और वरोरा में भी दायित्व निभाया। उन्होंने 1987 में मुंबई, मेट्रोपॉलिटन मजिस्ट्रेट के रूप में भी कार्य किया। उसके बाद 1994 में वे मुंबई के अतिरिक्त मुख्य मेट्रोपोलिटन मजिस्ट्रेट के रूप में नियुक्त हुये और 1997 में मुंबई के मुख्य मेट्रोपोलिटन मजिस्ट्रेट के रूप में पदोन्नत। उन्हें 1997 में बंबई शहर के सिविल न्यायालय के न्यायाधीश के रूप में नियुक्त किया गया। तत्पश्चात वे 2008 में बंबई के रजिस्ट्रार (निरीक्षण) उच्च न्यायालय बनें। वे 2009 में द्वितीय अतिरिक्त प्रधान न्यायाधीश, सिटी सिविल कोर्ट, मुंबई बनाए गए। वे 2009 में प्रथम अतिरिक्त प्रधान न्यायाधीश और 2010 में प्रधान न्यायाधीश बंबई शहर सिविल कोर्ट बनाए गए। उन्हें 18 मार्च 2011 को बंबई उच्च न्यायालय के न्यायाधीश के रूप में पदोन्नति मिली।
मीर घाट

काशी भागीरथी गंगा के तट पर एक अद्भुत नगरी है। यहाँ के सभी घाट अत्यंत ही मनोरम है। गंगा तट पर मीर घाट अधिक उल्लेखनीय है, इसी घाट पर शक्ति पीठ विशालाक्षी एवं बाबा विश्वनाथ मंदिर (नवीन)स्थित है, जिसकी स्थापना स्वामी करपात्री ने की थी। संध्या काल में चन्द्रमा की दुधिया रोशनी में घाट का नज़ारा देखते ही बनता है, नावों पर सवार होकर दशाश्वमेध घाट की आरती का आनंद लिया जा सकता है।
भीमा नायक

भीमा नायक ने 1857 के प्रथम स्वतंत्रता संग्राम में अंग्रेज़ों के विरुद्ध संघर्ष किया था। अंग्रेज सरकार द्वारा उनके खिलाफ दोष सिद्ध होने पर उन्हें पोर्ट ब्लेयर व निकोबार में रखा गया था। भीमा नायक की मृत्यु 29 दिसंबर 1876 को पोर्ट ब्लेयर में हुई थी। भीमा नायक को निमाड़ का राँबिनहुड़ कहा जाता था, इनकी माताजी का नाम सुरसी बाई भील था उन्होंने ही भीमा नायक को ब्रिटिश इसाइयों से युद्ध करने की प्रेरणा दी थी । भीमा नायक की उपाधि नायक थी वे मूलतः भील आदिवासी थे। भीमा नायक के नाम से ब्रिटिश अधिकारी तथा वायसरॉय काँपते थे ! इसी कारण भीमा को अंग्रेज़ इसाइयों ने छल और धोखे से पकड़ा गया । भीमा नायक के वास्तविक फ़ोटो को लेकर भी अब तक कोई साक्ष्य नहीं है तथा मौजूद फोटो या स्कैच महज़ काल्पनिक हैं। भीमा का कार्य क्षेत्र बड़वानी रियासत- मध्यप्रदेश से वर्तमान महाराष्ट्र के खानदेश क्षेत्र तक रहा है । वीर भीमा नायक को पकड़ने के लिए तत्कालीन बड़वानी के राजा ने अंग्रेज़ो से गुहार लगाई कि वह भीमा नायक , उम्मेद नायक समेत अन्य भील नायकों के पकड़ ले । 1857 में हुए अंबापानी युद्ध में भीमा की महत्वपूर्ण भूमिका थी। अंग्रेज जब भीमा को सीधे नहीं पकड़ पाए तो उन्हें उनके ही किसी करीबी की मुखबिरी पर धोखे से पकड़ा गया था। उस समय जब तात्या टोपे निमाड़ आए थे तो उनकी मुलाकात भीमा नायक से हुई थी। उस दौरान भीमा ने उन्हें नर्मदा पार करने में सहयोग किया था। सुरसी बाई भील , भीमा नायक की माता जी थी , इन्होंने ही अपने पुत्र भीमा नायक को अंग्रेज़ो की खिलाफ युद्ध लड़ने और आदिवासियों को एकजुट करने की प्रेरणा दी । 8 फरवरी 1849 को सलोदा नामक स्थान पर अंग्रेज़ो से युद्ध लड़ते हुए उन्हें बंदी बनाकर मंडलेश्वर किले में कैद कर लिया गया और 28 फरवरी 1859 को उनका देहांत हो गया ।
परखनली

परखनली प्रयोगशाला में तत्वों के मुख्यतः तरल अवस्था में परख ने हेतु उपयोग किया जाता है। यह सीसे अथवा साफ प्लास्टिक का बना होता है। इसके ऊपर का भाग खुला होता है और नीचे का भाग लैटिन लिपि के "U" आकार का होता है। इसे किसी भी प्रकार के तत्व के परीक्षण के लिए बनाया जाता है। चूँकि काँच अथवा साफ प्लास्टिक में अवलोकन करना सरल होता है और साथ ही कई प्रकार के अम्ल का प्रभाव भी नहीं पड़ता है। इसका उपयोग मुख्यतः रसायन विज्ञान में तत्वों और रासायनिक अभिक्रिया का अवलोकन हेतु किया जाता है। इसके अलावा इसका उपयोग कई प्रकार के जाँच में भी किया जाता है। जैसे किसी के रक्त की जाँच आदि। वैज्ञानिक इसका उपयोग अपने अनुसंधान, प्रयोग एवं मापन के कार्य हेतु करते हैं। इसमें दिये चिन्ह के द्वारा कितना तरल पदार्थ डाला गया है, उसका पता चल जाता है। परखनली भौतिकी और रसायन दोनों में ही उपयोग किया जाता है। काँच का सीधा आकार होने पर उसे गर्म करने पर उसमें दरार पड़ कर वह टूट जाता है। इस कारण इसके तल को कटोरे के समान बनाया जाता है। जिससे यह गर्म होने पर न टूट सके। इसके अलावा इसके ऊपर में एक गोल छल्ला होता है। जिससे हम उसे एक अन्य उपकरण के माध्यम से पकड़ कर उसे एक स्थान से दूसरे स्थान पर ले जा सकते हैं। इससे गर्म करने में भी आसानी होती है। इसके कारण कोई भी रासायनिक अभिक्रिया के दौरान हमारे हाथ इससे सुरक्षित दूरी पर होते हैं। प्रयोगशाला में इसके उपयोग हेतु कुछ सावधानी रखनी पड़ती है। जैसे इसे पकड़ते समय निश्चित दूरी से ही इसे पकड़ना चाहिए। इसे पकड़ने के उपकरण को अच्छी तरह कस कर ही इसे उठाना चाहिए। इसके उपयोग से पूर्व इसे अच्छी तरह से धो कर उसे एक और तरल पदार्थ जो आप उसमें मिला कर प्रयोग करना चाहते हैं, उसे मिलाकर एक बार धो लेना चाहिए। ताकि प्रयोग में कोई और तत्व द्वारा प्रभाव न पड़े। कार्य पूर्ण हो जाने के बाद उसे धो कर अपनी जगह पर रख देना चाहिए।
अयोघ्या का महादेव मन्दिर

श्री अनादि पंचमुखी महादेव मन्दिर अयोध्या की शास्त्रीय सीमा के अन्तर्गत गुप्तार घाट पर अवस्थित है, जो कि व्यावहारिक रूप से वर्तमान में फैजाबाद सैन्य क्षेत्र है। अयोध्या के प्रतिष्ठित शिवालय नागेश्वरनाथ व क्षीरेश्वरनाथ की भाँति इस मन्दिर की स्थापना भी अति प्राचीन है।पंचास्य उपासना के अनुसार यहाँ विराजमान शिवलिंग पाँच मुखों से युक्त है। लिंग का सामान्य अर्थ चिह्न होता है। शिव ब्रह्माण्ड के प्रतीक पुरुष हैं। इनका पंचमुखी स्वरूप पंचतत्त्वों का प्रतीक है। जिनका वर्णन करते हुए विष्णु धर्मोत्तर में कहा गया है: सद्योजातं वामदेवमघोरञ्च महाभुज। तथा तत्पुरुषं ज्ञेयमीशानं पंचमं मुखम्।। सद्योजात, वामदेव, अघोर, तत्पुरुष और ईशान ये पाँच मुख हैं जो क्रमश: पृथ्वी, जल, तेज (अग्नि), वायु और आकाश का प्रतिनिधित्व करते हैं। ऐसे शिवलिंग जिनमें मुख प्रत्यक्ष हों, मुखलिंग कहलाते हैं। शिवोपासना में प्रतिमापूजन से भोग, लिंगपूजन से मोक्ष तथा मुखलिंग के पूजन से भोग और मोक्ष दोनों की सिद्धि कही गयी है। श्री लक्ष्मण किला की देख-रेख में यह शिवालय अयोध्या-फैजाबाद समेत अन्यत्र के भक्तों के लिये भी आस्था का बड़ा केन्द्र है। सन् 2012 के अन्त में यहाँ के महान्त रमापति शरण जी के साकेतवास (निधन) के उपरान्त मैथिली रमण शरण जी यहाँ के महान्त नियुक्त हुए जो कि पहले से ही आचार्यपीठ श्री लक्ष्मण किला के भी महन्त हैं।
राष्ट्रीय जनतांत्रिक गठबंधन के सदस्यों की सूची

राष्ट्रीय जनतांत्रिक गठबंधन (राजग) एक केंद्र-दक्षिणपंथी राजनीतिक गठबंधन है। इसका नेतृत्व भारतीय जनता पार्टी (भाजपा) करती है। २०१५ के अनुसार, यह प्रधानमंत्री नरेन्द्र मोदी के नेतृत्व में भारतीय संसद का सत्तारूढ़ गठबंधन है, और १३ राज्यों पर राज करता है। राजग का निर्माण १९९८ के आम चुनावों में भाजपा द्वारा किया गया था; इसमें भाजपा के तत्कालीन सहयोगी दलों (जैसे समता पार्टी, शिरोमणि अकाली दल और शिवसेना) के अलावा ऑल इंडिया अन्ना द्रविड़ मुनेत्र कड़गम और बीजू जनता दल शामिल थे। इन क्षेत्रीय दलों में केवल एक शिवसेना ही थी, जिसकी विचारधारा भाजपा की विचारधारा के समान थी। गठबंधन पहली बार केन्द्र में सत्ता पर १९९८ के आम चुनाव के बाद आया, और २००४ तक शासन किया। मई २०२० की स्थिति के अनुसार, राजग में ४२ सदस्य दल है (उनमें से दो राजनीतिक मोर्चे हैं और एक संगठन है), जिसमें से भाजपा एकमात्र राष्ट्रीय दल है। तेरह राजग सदस्यों (शिरोमणि अकाली दल, ऑल इंडिया एन॰आर॰ कांग्रेस, नागा पीपुल्स फ्रंट, लोक जनशक्ति पार्टी, देसिया मुरपोक्कु द्रविड़ कड़गम, महाराष्ट्रवादी गोमांतक पार्टी, ऑल झारखण्ड स्टूडेंट्स यूनियन, नेशनल पीपुल्स पार्टी, और पाट्टाली मक्कल कॉची) को भारत निर्वाचन आयोग द्वारा "राज्यीय दल" का दर्जा दिया गया है। सितंबर २०१५ की स्थिति के अनुसार, राजग के पास लोकसभा और राज्यसभा में क्रमानुसार ३३७ और ६४ सदस्य हैं। बिहार विधान परिषद मणिपुर ==टिप्पणी==xx
मिशन इंद्रधनुष अभियान

मिशन इंद्रधनुष अभियान को भारत सरकार के केंद्रीय स्वास्थ्य मंत्रालय ने सभी बच्चों को टीकाकरण के अंतर्गत लाने के लिये "'मिशन इंद्रधनुष'" को सुशासन दिवस के अवसर पर 25 दिसंबर 2014 प्रारंभ किया गया था ' इंद्रधनुष के सात रंगों को  प्रदर्शित करने वाला मिशन इंद्रधनुष का उद्देश्य उन बच्चों का २०२० तक टीकाकरण करना है जिन्हें टीके नहीं लगे हैं या डिफ्थेरिया ,बलगम, टिटनस ,पोलियो ,तपेदिक ,खसरा तथा हेपिटाइटिस-बी को रोकने जैसे सात टीके आंशिक रूप  से लगे हैं। यह कार्यक्रम हर साल ५ प्रतिशत या उससे अधिक बच्चों के पूर्ण }[टीकाकरण]] में तेजी से वृद्धि के लिए विशेष अभियानों के जरिए चलाया जाएगा। पहले चरण में देश में २०१ जिलों की पहचान की है, जिसमें ५० प्रतिशत बच्चों को टीके नहीं लगे हैं या उन्हें आंशिक रूप से टीके लगाए गए हैं' इन जिलों को नियमित रूप से टीकाकरण की स्थिति सुधारने के लिए लक्ष्य बनाया जाएगा। मंत्रालय का कहना है कि २०१ जिलों में से ८२ ज़िले केवल चार राज्य उत्तर प्रदेश ,बिहार ,मध्यप्रदेश तथा राजस्थान से हैं और चार राज्यों के ४२ ज़िलों  में २५ प्रतिशत बच्चों को टीके नहीं लगाए गए हैं या उन्हें आंशिक रूप से टीके लगाए गए हैं। भारत में टीकों से वंचित या आंशिक टीकाकरण वाले करीब २५ प्रतिशत बच्चे इन चार राज्यों के ८२ ज़िलों में हैं। मिशन इंद्रधनुष के तहत पहले चरण में २०१ जिलों को सर्वोच्च प्राथमिकता देने का लक्ष्य तय किया है तथा २०१५ में दूसरे चरण में २९७ ज़िलों को लक्ष्य बनाया गया है ' मिशन के पहले चरण का कार्यान्वयन २०१ उच्च प्राथमिकता वाले जिलों में ७ अप्रैल २०१५ पर विश्व स्वास्थ्य दिवस से प्रारंभ हुआ '
आंग्ल-मराठा युद्ध

भारत के इतिहास में तीन आंग्ल-मराठा युद्ध हुए हैं। ये तीनों युद्ध 1775 ई. से 1818 ई. तक चले। ये युद्ध ब्रिटिश सेनाओं और 'मराठा महासंघ' के बीच हुए थे। इन युद्धों का परिणाम यह हुआ कि मराठा महासंघ का पूरी तरह से विनाश हो गया। मराठों में पहले से ही आपस में काफ़ी भेदभाव थे, जिस कारण वह अंग्रेज़ों के विरुद्ध एकजुट नहीं हो सके। जहाँ रघुनाथराव ने ईस्ट इण्डिया कम्पनी से मित्रता करके पेशवा बनने का सपना देखा, और अंग्रेज़ों के साथ सूरत की सन्धि की, वहीं बाजीराव द्वितीय ने बसीन भागकर अंग्रेज़ों के साथ पहली बसीन की सन्धि(1803-06) की और दूसरी बसिन कि संधि(1817-1818) की स्वतंत्रता को बेच दिया। पहला युद्ध(1775-1782 ई.) रघुनाथराव द्वारा महासंघ के पेशवा (मुख्यमंत्री) के दावे को लेकर ब्रिटिश समर्थन से प्रारम्भ हुआ। जनवरी 1779 ई. में बड़गाँव में अंग्रेज़ पराजित हो गए, लेकिन उन्होंने मराठों के साथ सालबाई की सन्धि (मई 1782 ई.) होने तक युद्ध जारी रखा। इसमें अंग्रेज़ों को बंबई (वर्तमान मुंबई) के पास 'सालसेत द्वीप' पर क़ब्ज़े के रूप में एकमात्र लाभ मिला। 1818 ई. में बाजीराव द्वितीय ने अंग्रेज़ों के आगे आत्म समर्पण कर दिया। अंग्रेज़ों ने उसे बन्दी बनाकर बिठूर भेज दिया था, जहाँ 1853 ई. में उसकी मृत्यु हो गई। मराठों के पतन में मुख्य भूमिका बाजीराव द्वितीय की ही रही थी, जिसने अपनी क़ायरता और धोखेबाज़ी से सम्पूर्ण मराठों और अपने कुल को कलंकित किया था। अंगेज़ों और मराठों के मध्य तीन आंग्ल-मराठा युद्ध हुए- सालबाई संधि (1782) निम्न शर्ते थी– 1. अंग्रेजो ने राघोवा का साथ छोड़ने का आश्वासन दिया और पेशवा के द्वारा रागोबा को 25 हजार रुपए मासिक स्वीकार कर ली। 2. अंग्रेजो ने सालसोट तथा भड़ोस से अपना अधिकार त्याग दिया। 3. अंग्रेजो ने माधवराव द्वितीय को पेशवा स्वीकार कर लिया। 4. यमुना नदी के पश्चिम प्रदेश पर सिंधिया का अधिकार कायम रहा। प्रथम आंग्ल मराठा युद्ध 1775 - 1782 ई
बोरोसिलिकेट काँच

बोरोसिलिकेट काँच एक प्रकार का काँच होता है, जो सिलिका और बोरॉन ट्राईऑक्साइड से मिल कर बना एक यौगिक है। इस काँच का निर्माण जर्मनी के वैज्ञानिक ओटो शॉट ने किया था। इसका उपयोग प्रयोगशाला में उपयोग में लाये जाने वाले काँच के उपकरण जैसे क्वथन नली में किया जाता है। जिससे यह उच्च तापमान में भी ठीक रहता है और सामान्य काँच की तरह टूटता या पिघलता नहीं है। बोरोसिलिकेट काँच के गुण निम्नलिखित तीन बिन्दुओं द्वारा बताये जा सकते हैम- 'बोरोसिलिकेट' नाम इसमें सर्वाधिक मात्रा में उपस्थित दो यौगिकों - सिलिका और बोरेट के कारण पड़ा है।
विनिमय

विनिमय का अर्थ है किसी वस्तु के बदले किसी दूसरी वस्तु का आदान-प्रदान करना। जब हम किसी वस्तु के बदले दूसरी वस्तु देते या प्राप्त करते हैं तो वह विनिमय कार्य कहलाता हैं। विनिमय को दो वर्गों में विभाजित किया गया हैं। विनिमय अर्थशास्त्र विषय की विषय सामग्री है। मौद्रिक दृष्टि से विनिमय के दो प्रकार हो सकते हैं :- विनिमय दर मुद्रा अर्थशास्त्र
हिमायत सागर

हिमायत सागर, तेलंगाना, भारत में एक कृत्रिम झील है जो हैदराबाद से 20 किमी दूर है। यह एक और कृत्रिम झील उस्मान सागर के समानांतर है। जलाशय की भंडारण क्षमता के बारे में 3.0 टीएमसी है। यह जलाशय का निर्माण मूसी नदी की एक सहायक नदी इसी नदी पर १९२७ में पूरा किया गया, हैदराबाद के लिए पीने के पानी के स्रोत प्रदान करने और बार-बार बाढ़ से नगर को बचाने के लिए किया गया।
उस्मान सागर

उस्मान सागर,(लोकप्रिय स्तर पर गन्डिपेट) तेलंगाना, भारत में एक कृत्रिम जलाशय है जो हैदराबाद से ३० किमी दूर है। यह एक और कृत्रिम झील हिमायत सागर के समानांतर है। यह जलाशय का निर्माण मूसी नदी पर १९२० में पूरा किया गया, हैदराबाद के लिए पीने के पानी के स्रोत प्रदान करने और बार-बार बाढ़ से नगर को बचाने के लिए किया गया। उस्मान सागर का नाम हैदराबाद के सातवे निज़ाम - मीर उस्मान अली खान के नाम पर रखा गया है, क्योंकि यह वही थे जिन्होंने मुसी बाढ़ के बाद, सं 1920 में इस झील का निर्माण किया, जिसमें कई लोगों की जान गई। एक राजसी गेस्ट हाउस सागर महल अब एक विरासत इमारत है, पहले ये आखिरी निजाम की गर्मियों सहारा था। क्योंकि यह हैदराबाद शहर के पास है और उसके अपने प्राकृतिक वातावरण है इसलिए यह हैदराबाद के लोगों के लिए पिकनिक स्पॉट के रूप में बहुत लोकप्रिय है।
हुसैन सागर

हुसैन सागर, तेलंगाना, भारत में एक कृत्रिम झील है जो हैदराबाद में है। यह मूसी नदी की सहायक नदी पर १५६२ में निर्मित किया गया। 1992 में गौतम बुद्ध की एक बड़ी अखंड मूर्ति, झील के बीच में एक टापू पे खडी की गई। यह हैदराबाद को अपने जुड़वां नगर सिकंदराबाद से अलग करती है। हैदराबाद के छटवें निज़ाम महबूब अली खान ने तेलुगु और उर्दू भाषा में कई कविताएं लिखीं; जिनमें से कुछ इसकी दीवारों पर अंकित हैं। हैदराबाद के भूगोल और इतिहास में हुसैन सागर झील का विशेष महत्व है। इस मानव निर्मित झील को हजरत हुसैन शाह वली ने 1562 में बनवाया था। यह झील मूसी नदी की एक सहायक नदी पर बनी है। इस झील को बनाने का मूल उद्देश्य शहर को सिंचाई के लिए पानी उपलब्ध कराना था। इस झील की खासियत यह है कि यहां वर्ष भर पानी रहता है और साथ ही यह हैदराबाद और सिकंदराबाद को जोड़ने का भी काम करती है। झील के चारों ओर प्रसिद्ध नेकलेस रोड है जो रात में किसी हार में लगे हीरे की तरह चमचमाता है। नेकलेस रोड के बीच में बने हुसैन सागर से रात के समय यहां का नाजारा देखने लायक होता है। 1992 में झील के बीच में भगवान बुद्ध की एक विशाल प्रतिमा खड़ी की गई। झील के चारों ओर कई आकर्षण हैं जो लोकप्रिय पिकनिक स्पॉट हैं। विशाल 125 फुट ऊंची डॉ. बाबासाहेब अम्बेडकर की प्रतिमा ऐतिहासिक हुसैन सागर झील और नए तेलंगाना राज्य सचिवालय के किनारे 11.4 एकड़ में बनाई जा रही है। डॉ बी आर अम्बेडकर की मूर्ति देश के संसद भवन के ऊपर अपने हस्ताक्षर मुद्रा में ऊंची है, जो कुल ऊंचाई 175 फीट तक ले जाती है। डॉ बाबासाहेब अम्बेडकर के जीवन और समय को याद करने के लिए 20,000 वर्ग फुट क्षेत्र में एक संग्रहालय, पुस्तकालय और एक ऑडियो-विजुअल हॉल भी होगा, जो भारत की संसद जैसा दिखता है। 14 अप्रैल 2023 को, तेलंगाना के मुख्यमंत्री के॰ चंद्रशेखर राव ने डॉ बी आर अम्बेडकर की 132वीं जयंती पर हुसैन सागर झील में उनकी 125 फीट ऊंची कांस्य प्रतिमा का अनावरण किया। तेलंगाना शहीद स्मारक एक प्रमुख पर्यटक आकर्षण है, जो हुसैन सागर के तट पर स्थित है। यह दुनिया में निर्मित सबसे बड़ा सीमलेस स्टेनलेस-स्टील स्मारक है और क्लाउड गेट (शिकागो में स्थित) से पांच गुना बड़ा है। इसका उद्घाटन 22 जून 2023 को तेलंगाना के मुख्यमंत्री के॰ चंद्रशेखर राव ने किया। हालांकि हुसैन सागर झील हैदराबाद का एक महत्वपूर्ण हिस्सा है और पहचान मगर तेजी से शहरीकरण की वजह से झील प्रदूषित हो गया है, सीवेज और औद्योगिक प्रदूषक झील में फेंक दिया जाता है। पानी की गुणवत्ता पिछले तीन दशकों के दौरान काफी खराब हो गया है। आस-पास के कॉलोनियों से सीवेज झील में प्रवाह होता है।
गतिविधि आधारित शिक्षा

सीखने की गतिविधि के आधार पर या एबीएल शिक्षण के लिए शैक्षणिक दृष्टिकोण की एक सीमा का वर्णन है। इसकी मुख्य परिसर प्रयोगों और गतिविधियों के बारे में कुछ हाथ कर रही है पर आधारित होना चाहिए कि सीखने की आवश्यकता शामिल हैं। गतिविधि आधारित अधिगम के विचार के बच्चों सक्रिय शिक्षार्थियों के बजाय जानकारी के निष्क्रिय प्राप्तकर्ता हैं कि आम धारणा में निहित है। बच्चे को अपने स्वयं के द्वारा पता लगाने का अवसर प्रदान किया है और एक इष्टतम सीखने के माहौल प्रदान की जाती है तो सीखने खुशहाल और लंबे समय से स्थायी हो जाता है। एक ब्रिटिश व्यक्ति दाऊद होर्सबूर्घ भारत आया था और अंत में वहाँ बसने का फैसला किया जब गतिविधि आधारित अधिगम द्वितीय विश्व युद्ध के आसपास 1944 में कुछ समय के लिए शुरू कर दिया। उन्होंने कहा कि एक अभिनव विचारक और करिश्माई नेता थे। उन्होंने ऋषि वैली स्कूल में अध्यापन शुरू कर दिया। उन्होंने कहा कि ब्रिटिश काउंसिल में शामिल हो गए और कई वर्षों के लिए चेन्नई और बेंगलूर में काम किया। उसकी स्वैच्छिक सेवानिवृत्ति के बाद उन्होंने कोलार जिले में एक साइट स्थित है और अपने स्कूल, नील बाग खोला। नील बाग होर्सबूर्घ का एक अभिनव विचार पर आधारित है और सुनियोजित अधिगम सामग्री शिक्षण में अपनी रचनात्मक तरीकों के लिए जाना जाता था। उनकी पत्नी डोरीन और उनके बेटे निकोलस के साथ, होर्सबूर्घ संगीत, बढ़ईगीरी, सिलाई, चिनाई, बागवानी, जिसमें शामिल एक विविध पाठ्यक्रम, साथ ही सामान्य स्कूल विषयों, अंग्रेजी, गणित, संस्कृत, और तेलुगू विकसित की है। ये शैक्षणिक सामग्री को व्यवस्थित नमूने और चित्र और हास्य की एक सामयिक स्पर्श के साथ, योजना बनाई गई। बाद में होर्सबूर्घ शिक्षकों और छात्रों के लिए सुलभ था कि नील बॉ में एक भव्य पुस्तकालय बनाया। होर्सबूर्घ की इस पहल को बाद में एबीएल में अग्रणी है और मील के पत्थर में से एक साबित हुई थी। आधुनिक समय में एबीएल बंधुआ मजदूरी से मुक्त कर दिया गया था, जो बच्चों के लिए विशेष स्कूल प्रदान करने के प्रयास के रूप में, शिक्षा की विधि 2003 से, चेन्नई निगम स्कूलों में पीछा किया है। एबीएल के दर्शन यह आसपास के वातावरण के द्वारा शुरू की और यह जानने के लिए इष्टतम के अवसर उपलब्ध कराने से प्रेरित है जब सीखने सबसे अच्छा हो सकता है कि आम धारणा में अपनी पूर्ववृत्त पाता है। पर्यावरण को व्यक्त करने के लिए एक निडर और स्वतंत्रता हमेशा सबसे अच्छा सीखने के परिणामों के लिए कहते हैं। एबीएल पद्धति की प्रमुख विशेषता यह उसका / उसकी योग्यता और कौशल के अनुसार अध्ययन करने के लिए एक बच्चे स्वयं सीखने को बढ़ावा के लिए बच्चे के अनुकूल शैक्षिक एड्स का उपयोग करता है और अनुमति देता है। प्रणाली के तहत पाठ्यक्रम छोटी इकाइयों में बांटा गया है , अंग्रेजी , तमिल, गणित, विज्ञान और सामाजिक विज्ञान के लिए आकर्षक डिजाइन अध्ययन कार्ड जिसमें स्व अध्ययन सामग्री के प्रत्येक एक समूह। एक बच्चे के कार्ड के एक समूह के पूरा होने पर, वह एक मील का पत्थर पूरा करता है। प्रत्येक मील का पत्थर में गतिविधियों, एक वाक्य फार्म गणित और विज्ञान करते हैं, या एक अवधारणा को समझने , खेल, गाया जाता है, ड्राइंग, और एक पत्र या एक शब्द को पढ़ाने के लिए गीत शामिल हैं। बच्चे को केवल एक विषय में सभी मील के पत्थर को पूरा करने के बाद एक परीक्षा कार्ड तक ले जाता है। एक बच्चे अनुपस्थित है तो एक दिन , वह | वह वे बाहर पर याद किया क्या वह | वह बच्चों को अपने दम पर जानने के लिए किया था, जहां पुरानी व्यवस्था के विपरीत छोड़ दिया, जहां से जारी है।
मैल्कम टर्नबुल

मैल्कम टर्नबुल मैल्कम टर्नबुल ऑस्ट्रेलिया के 29वें प्रधान मंत्री हैं। यह टोनी एबॉट के स्थान पर प्रधान मंत्री बने हैं। मैल्कम टर्नबुल का जन्म सिडनी में 24 अक्टूबर 1954 को ब्रूस ब्लीघ टर्नबुल और कोरल मग्नोलिया लांसबुरी के घर हुआ था। इनके 9 वर्ष के उम्र में माता पिता अलग रहने लगे। इनकी माँ पहले न्यूज़ीलैंड में रहने लगी फिर संयुक्त राष्ट्र अमेरिका चले गई। इनका लालन पालन इनके पिता ने ही किया। टर्नबुल ने राजनीति में अपनी इच्छा 1981 में दिखाई थी। लेकिन चुनाव में वह पीटर कोलेमन से हार गए थे। उनकी पार्टी में सदस्यता 1980 में समाप्त हो गई थी। इसके बाद वह 2000 में पुनः पार्टी से जुड़ गए।
शांतनु नारायण

शांतनु नारायण एक भारतीय अमेरिकी व्यवसायिक अधिकारी हैं तथा से अडोबी सिस्टम्स के प्रमुख कार्यकारी अधिकारी (सीईओ) हैं। इससे पहले सन २००५ से वे इसी कंपनी में प्रसीडेंट व सीईओ थे। वे अडोबी फाऊण्डेशन के बोर्ड के भी प्रेसीडेंट हैं। वे हैदराबाद में पले बढ़े। उनकी माता जी अमेरिकी साहित्य की अध्यापिका थीं तथा उनके पिता एक प्लास्टिक कंपनी चलाते थे।  वे हैदराबाद पब्लिक स्कूल में पढ़े हैं तथा उस्मानिया विश्वविद्यालय से इलेक्ट्रॉनिक्स इंजीनियरिंग में स्नातक हैं। उन्होंने कैलोफॉर्निया विश्वविद्यालय, बर्कले से एम बी ए तथा बाउलिंग ग्रीन विश्वविद्यालय, बाउलिंग ग्रीन, ओहायो से कंप्यूटर विज्ञान में स्नातकोत्तर हैं।  उन्होंने अपना करियर एप्पल इंक॰ से शुरु किया। उसके बाद वे सिलिकॉन ग्राफिक्स. में रहे तथा फिर पिक्ट्रा इंक॰ के सह-संस्थापक बने। नारायण ने १९९८ में अडोबी में वैश्विक उत्पाद शोध के लि सीनियर वाइस प्रेसिडेंट के तौर पर प्रवेश किया। बाद में उन्हें एक्ज़ीक्युटिव वाइस प्रेसिडेंट बना दिया गया तथा जनवरी २००५ में ४१ वर्ष की आयु में उन्हें वर्तमान पद पर नियुक्त किया गया। वे डेल्ल के बोर्ड में भी सदस्य हैं तथा कैलिफॉर्निया विश्वविद्यालय, बर्कले के हास स्कूल ऑफ बिज़नेस के सलाहकार मंडल में भी हैं। [citation needed] 12 नवंबर 2007 को अडोबी सिस्टम्स ने एक प्रेस रिलीज़ में कहा कि १ दिसंबर से Bruce Chizen सीईओ के पद से हट जाएंगे और शांतनु नारायण उनकी जगह लेंगे। सीऊओ के रूप में उनका वार्षिक वेतन $875,000 है।  २०१३ में उन्हें कुल $15.7 मिलियन का सकल वेतन भुगतान किया गया। 2011 में , अमेरिकी राष्ट्रपति बराक ओबामा ने उन्हें अपने Management Advisory Board का सदस्य नियुक्त किया।
आदर्श विद्यालय योजना

राजस्थान सरकार द्वारा ग्राम पंचायत स्थापित करने हेतु राजस्थान की मुख्यमंत्री महोदया ने वर्ष २०१५-१६ के बजट अभिभाषण में एक विद्यालय को आदर्श विद्यालय के रूप में विकसित करने की घोषणा की है। आगामी तीन वर्षों में चरणबद्ध रूप से विद्यार्थियों की पढ़ाई के लिए इन विद्यालयों में सभी आवश्यक सुविधाएं यथा पर्याप्त एवं मानदण्डानुसार शिक्षकों की व्यवस्था, आधारभूत भौतिक सुविधाएं, बालक-बालिकाओं के लिए फर्नीचर एवं खेलकूद सामग्री की व्यवस्था के साथ-साथ कंप्यूटर उपलब्ध किया जायेगा।
सहयोगी अधिगम

सहयोगी अधिगम (को-ऑपरेटिव लर्निंग) या सहयोगात्मक शिक्षा सीखने की वह प्रक्रिया है जिसमें विद्यार्थी आपस में मिलजुलकर सीखते-सिखाते हैं। बच्चों को समूह मेंं करने के अलावा भी सहयोगी अधिगम में अनेक गुण हैं और इसे " सकारात्मक परस्पर निर्भरता का स्वरूप" भी कहा जाता है।
पाशुपतास्त्र

भारतीय इतिहास में पाशुपतास्त्र एक अस्त्र का नाम है जो भयानक अत्यन्त विध्वंसक है और जिसके प्रहार से बचना अत्यन्त कठिन। यह अस्त्र शिव, काली और आदि परा शक्ति का हथियार है जिसे मन, आँख, शब्द से या धनुष से छोड़ा जा सकता है। इस अस्त्र को अपने से कम बली या कम योद्धा पर नहीं छोड़ा जाना चाहिये। पशुपातास्त्र सम्पूर्ण सृष्टि का विनाश कर सकता है। यह पशुपतिनाथ का अस्त्र है, उन्होने इसे ब्रह्माण्ड की सृष्टि से पहले ही घोर तप करके आदि परा शक्ति से प्राप्त किया था। इस अस्त्र से किया गया विनाश दोबारा ठीक नही किया जा सक्ता महाभारत के युद्ध में भी पाशुपतास्त्र अस्त्र का वर्णन मिलता है । महाभारत में अर्जुन ने जयद्रथ का वध करने के लिए पाशुपतास्त्र का प्रयोग किया। अर्जुन ने पाशुपतास्त्र प्राप्त करने के लिए भगवान शिव की अराधना की थी । असाध्य से भी असाध्य रोगोको भी ठीक करने की क्षमता रखता है। एडिट धर्मेंद्र कुमावत झातला द्वारा किया गया है
बाबू रजब अली

बाबू रजब अली (पंजाबी: ਬਾਬੂ ਰਜਬ ਅਲੀ, بابو رجب على‎; बाबू जी) पंजाब का एक मशहूर कवीश्वर था, जिसे कवीश्वरी का राजा कहा जाता था।
ए॰ सी॰ मुथैया

अण्णामलै चिदम्बरम मुथैया (जन्म: 1940) भारतीय उद्योगपति और क्रिकेट प्रबन्धक हैं। वे 'साउदर्न पेट्रोकेमिकल' के अध्यक्ष हैं। यह 1999 से 2001 तक बीसीसीआई के अध्यक्ष के रूप कार्य कर रहे थे। इनका जन्म वर्ष 1940 में हुआ था। यह उद्योगपति और क्रिकेट प्रबन्धक रहे एम ए चिदम्बरम के एक लौते पुत्र हैं। यह डेत्रोइड विश्वविद्यालय से अपनी शिक्षा पूर्ण की। इसके बाद यह अपने पारिवारिक व्यवसाय से जुड़ गए। बाद में देवकी से शादी की। इनके एक बेटा अश्विन और दो बेटियाँ हैं। जब इनके पिता 1975 में एसपीआईसी कंपनी से इस्तीफा दे दिया, उसके बाद यह उनके व्यापार से जुड़े। यह पहले प्रबंध निदेशक के रूप में एक मोटर कंपनी में कार्य करते थे। यह तमिलनाडु के एक पेट्रोल कंपनी के निर्देशक भी रह चुके हैं। इसके बाद यह हेंकेल इंडिया लिमिटेड नामक कंपनी से भी जुड़े। यह एफ़आईसीसीआई के अध्यक्ष बने। यह अंतरराष्ट्रीय क्रिकेट परिषद के सदस्य भी बने।